Sí, és clar que sí; les dones amb psicosi poden ser mares. L'ideal seria poder planificar l'embaràs i fer un pla d'atenció que inclogui el seguiment per professionals de salut mental i d'obstetrícia, especialment quan hi ha un tractament farmacològic que es valora que cal continuar durant l'embaràs.Si vols ser mare, és important que busquis ajuda al teu entorn o demanis ajuda professional per organitzar les cures que necessitaràs durant l’embaràs i el naixement del nadó.Algunes recomanacions si vols quedar-te embarassada:Esperar un mínim de sis mesos d’estabilitat abans de planificar un embaràs. Contactar amb el teu professional de la salut (ginecologia, medicina de família, psiquiatria). No abandonar el tractament farmacològic pel teu compte. Augmentar els hàbits d'higiene saludable (dieta adequada, evitar el tabac o qualsevol substància tòxica, fer activitat física suau). Si és possible, implicar la parella i altres familiars en la planificació del tractament. Procurar mantenir els teus espais de descans i son nocturn. Assistir a grups d'embaràs i postpart als quals et pugui derivar la teva llevadora.